गुवाहाटी , जुलाइ 18 : साहा आसामनि सेपन ओनसोलनिफ्राय दाव बिफान्नि आरमिआ सं - दान्नानै देबेन हाजरिखा मुंनि सासे United Liberation Front of Assam ULFA ( I ) नि सोद्रोमा हमनो हायो । राजपुथाना रायपलनि 9 th बेटेलियनजों लोगोसे मरान पुलिसजों 17 जुलाइयाव सं - दान्नानै हाजरिखाखौ हमनो हायो । 9 th बेटेलियन आर्मिया दिब्रुगड़ आरो टिनिसुकिया जिल्लाफोराव थानायनि सिरियै सुलुं मोन्नानै बिथांखौ हमनो हायो । 58 बोसोरनि देबेन हाजरिखाया रुंसारि जि . हाजरिखानि फिसाज्ला । बिथांआ जेब्ला गावनि दिस्कभार मटर कायकेलजों सेपननिफ्राल देमाव फार्से थांगासिनो दंमोन बे समावनो बिथांखौ गंसे 9 mm पिस्तलजों लोगोसे गंसे मेगजिन आरो गरबा गोथां गुलिबो लोगोआव मोनफानाय जायो । बिथां हाजरिखाया गोबां रांदाबिनाय आरो आयेन बोरोखा खामानिफोर मावनायाव वोब्बा दंमोन होन्ना मिथिनो मोनो । बिथांखौ हमनो हानाया फैगौ समफोरानि सं - दान्नायाव गोनां होन्ना पुलिस बिफान्निफ्राय मिथिहोयो । 
सं - दान्नानै ULFA ( I ) नि सोद्रोमा हमनो हायो